
CONCLUZII: 


e Procesul de transformare a capacităţii de 
apărare presupune o abordare integrată 
a domeniului militar şi a celui de ordine 
şi siguranță publică, informaţii pentru 
securitate, economie, administrație pu- 
blică, educaţie, sănătate, infrastructură, 
comunicaţii şi mediu. 
e În dimensiunea sa calitativă acest proces 
urmăreşte deopotrivă creşterea capabi- 
lităților anticipative din cadrul mecani- 
melor decizionale, creşterea interopera- 
bilitații interinstituționale prin transfor- 
mare organizațională, optimizarea ma- 
nagementului integrat al resurselor dis- 


ponibile, pregătirea profesională conti- 
nu a personalului, continuarea pro- 
cesului de modernizare a infrastructurii 
de rețea şi informaţională, asigurarea 
complementarității capabilităților speci- 
fice de apărare, dezvoltarea interfețelor 
de cooperare în cadrul programelor 
interagențţii. 

e De asemenea, transformarea reprezintă 
şi un proces continuu de dezvoltare, 
adaptare şi integrare de noi concepte, 
Strategii, doctrine, sisteme manageriale 
şi capabilități. 


1. Criza economică şi securitatea naţională 


Ca domeniu fundamental al securităţii naționale a 
României, transformarea capacităţii de apărare se reali- 
zează prin acțiuni coordonate, în principal în domeniul 
militar, precum şi în cele de ordine şi siguranță publică, 
informaţii, economic, administrație publică la nivel central 
şi local, educaţie, sănătate, infrastructură, comunicaţii şi 
mediu. Din perspectivă integrată, acest proces trebuie să 
vizeze o serie de aspecte: creşterea ponderii dimensiunii 
anticipative în cadrul proceselor decizionale, creşterea 


interoperabilității interinstituționale prin transformarea 
organizațională a tuturor componentelor, optimizarea ma- 
nagementului integrat al resurselor disponibile, pregătirea 
profesională continuă a personalului de modernizare a 
infrastructurii de reţea şi informaţionale, asigurarea com- 
plementarității capabilităților specifice apărării, dezvol- 
tarea interfețelor de cooperare în cadrul programelor. 
După încheierea Războiului Rece, riscurile şi ame- 
nințările la adresa securității au cunoscut (şi cunosc) o 

diversificare ca natură, intensitate şi arie de manifestare, 
iar prevenirea şi contracararea lor a devenit o respon- 
sabilitate comună a tuturor statelor. În aceste condiţii, 
obiectivul central al Organizaţiei Tratatului Nord-Atlantic 
căpătă o nouă semnificaţie şi o nouă dimensiune, datorate 
unor schimbări esențiale ale modului în care sunt 
percepute aceste riscuri şi ameninţări. NATO trebuie să fie 
pregătită să acționeze într-un număr sporit şi diversificat 
de misiuni apărare colectivă, combaterea amenințărilor 
asimetrice, în primul rând a terorismului internațional, 
într-o arie geografică mult mai largă decât limitele 
tradiţionale, dar şi pentru gestionarea unor crize de natură 
diferită (etnică, umanitară, ecologică etc.). 

Aceste condiţii obiective au impus transformarea 
NATO, proces care continuă şi care se desfăşoară pe două 
coordonate majore: una de tip cantitativ şi alta de tip 
calitativ. 

Transformarea sub aspect cantitativ se concretizează 
în valurile de aderare a unor state din Europa, state care 
îndeplinesc condiţiile de aderare. Acest proces neîncheiat, 
este încetinit pentru ca organizația să poată asimila sub 
toate aspectele ceea ce a acumulat, fără a se expune 
pericolului diminuării sistemului său de capabilități. 

Cealaltă coordonată, cea calitativă, constând în 
transformarea forțelor armate, este una la fel de complexă 
şi importantă. Sociologul Morris Janowitz aşează această 
coordonată alături de alte două orientări majore ale 
societății postmoderne, anume: extinderea participării la 
resortul politicului şi dezvoltarea pe baza informației’. În 
viziune NATO, transformarea calitativă impune adaptarea 
unei doctrine moderne, axate pe capabilitatea forțelor de a 
genera efecte nu neapărat distructive, ci pe cât posibil 
nondistructive, dar care să conducă la rezultatul scontat 
prin capacitatea de amenințare a armamentului şi tehnicii 
militare. 

Statele membre NATO conlucrează într-un sistem 
complex de parteneriat şi cooperare bazat pe o abordare 
cuprinzătoare a securității şi a acțiunii militare, prin 
modificarea structurală şi a forțelor, implementarea unor 
concepte noi, precum cel de „operații bazate pe efecte” 
sau „forță întrunită multinațională”, ori prin angajamente 
privind crearea de structuri de genul Forţei de Răspuns a 
NATO (NATO Response Force - NRF). 

În această idee, cu ocazia Summit-ului de la 
Bucureşti, din anul 2008, şefii de stat şi de guvern au 
aprobat un Plan de Acţiune privind implicarea NATO în 
eforturile comunității internaționale de abordare cuprin- 
zătoare, sub toate aspectele, militare şi civile, a proble- 
maticii stabilizării şi reconstrucției în teatrele de operaţii, 
concept care reflectă o abordare integrată a participării în 
operaţii şi îndeplinirea misiunilor prin relaționarea cu alţi 
parteneri şi actori internaționali, instrumente civil-militare 
de gestionare a crizelor. 


Departamentul american al apărării defineşte trans- 
formarea apărării ca fiind un „proces ce modelează natura 
în schimbare a competiţiei şi cooperării militare prin noi 
combinaţii de concepții, capabilități, oameni şi orga- 
nizații, care exploatează avantajele naţiunii noastre şi 
asigură protecția împotriva vulnerabilităţilor asimetrice, 
pentru a susține poziția noastră strategică ce contribuie la 
întărirea păcii şi stabilităţii în lume?” 

În cadrul NATO, transformarea este definită ca fiind 
„un proces continuu şi proactiv care implică dezvoltarea 
şi integrarea inovatoare a unor noi capabilități pentru o 
mai mare eficacitate şi îmbunătăţire a interoperabilităţilor 
forțelor NATO şi a partenerilor”. Nevoia de transformare 
în cadrul Alianței fiind determinată de următoarele aspec- 
te: modificările apărute în caracteristicile contextului geo- 
politic şi geostrategic de securitate, evoluția luptei armate 
sub impactul revoluționării bazei economice a societății, 
asimilării rezultatelor revoluției tehnico-ştiințifice con- 
temporane în domeniul luptei armate, creşterii rolului 
informației şi a vitezei de transformare a procesului şi 
fenomenelor specifice domeniului militar, demasificării 
armatelor, realizării unor noi corelaţii spațiu-timp-luptă 
armată, integrării şi sincronizării acțiunilor, sporirii carac- 
terului decisiv al confruntării, diseminării acțiunilor, diver- 
sificării procedeelor de acțiune. 

Scopul fundamental al transformării Alianței este 
crearea de capabilități care să permită forțelor aliate desfă- 
şurarea operaţiilor în zona de responsabilitate şi în afara 
acesteia, îndeplinirea întregii game de misiuni, menţinerea 
consensului decizional în contextul extinderii, stabilirea 
unui nou tip de relaţii cu Uniunea Europeană, Rusia, 
Ucraina, statele din Caucaz, Asia Centrală, dar şi în cadrul 
Dialogului Mediteranean. Toate aceste deziderate se con- 
cretizează în capacitatea sporită de a desfăşura operații 
întrunite multinaționale, de a implementa noi concepte şi 
de a realiza obiectivele de interoperabilitate, de a exploata 
superioritatea informațională în evaluarea globală, supra- 
veghere şi recunoaştere, precum şi în sporirea capacităților 
de interpretare şi diseminare a informațiilor. 

Transformarea în cadrul NATO mai presupune, de 
asemenea, coordonarea judicioasă a instruirii prin simulare 
şi aplicații în teren cu accent pe rezolvarea situațiilor din 
teatrele de operaţii.” 

Transformarea militară a Alianţei implică, în egală 
măsură, transferul către statele aliate a inovaţiilor doctri- 
nare, tehnologice şi structurale acumulate în complexul 
proces al actualei revoluții în afacerile militare, care a 
schimbat nu numai tipologia operaţiilor, ci şi fizionomia 
acestora din punct de vedere al planificării şi desfăşurării. 

Elementul central al transformării militare a Alianţei 
îl constituie dezvoltarea şi întărirea capabilităților, dome- 
niu care implică inovare şi schimbare în cadrul proceselor, 
formelor de organizare, instruirii şi tehnologiilor. 


Colonel Gabriela-Maria STOIAN este şef birou audit proceduri achiziţii la U.M. 02231 


Bucureşti. 


Locotenent-colonel Filofteia REPEZ este lector universitar doctor în cadrul Departamentului 
operații întrunite, Studii strategice şi de securitate al Universităţii Naţionale de Apărare „Carol 1”, 
Bucureşti. 

În concepţia NATO, transformarea nu este un scop în 
sine, ci un proces continuu, dinamic şi complex, în cadrul 
căruia evoluția concomitentă a proceselor, formelor de or- 
ganizare, tehnologiilor şi a capitalului uman extinde plaja 
capabilităţilor prin crearea de noi domenii de competenţă. 
Capabilităţile bazate pe reţea creează oportunități pentru 
dezvoltarea şi experimentarea unor concepte noi, axate pe 
stabilirea modului de acțiune a forțelor Alianţei inter- 
conectate într-o reţea, în întreaga gamă de operaţii. 

Transformarea Alianţei la nivel structural nu poate fi 
separată de cea în plan doctrinar, cele două planuri fiind 
interconectate ca urmare a faptului că mediul de securitate 
s-a schimbat, trecând de la unul static, specific perioadei 
Războiului Rece, la unul deosebit de complex şi fluid, cu 
noi actori şi, evident, cu noi capabilități afirmate şi confir- 
mate deja sau în curs de afirmare. Alături de state au apă- 
rut actori nestatali şi transnaționali, care nu se încadrează 
în criteriile clasice de identificare, respectiv: teritoriu, gra- 
niţe, ideologie, raţiuni, baze fixe, repere morale etc., aceş- 
tia acționând după alte reguli, cele mai multe greu de 
anticipat şi dificil de contracarat. 

Aceste realități impun Alianței, în ansamblul său, şi 
fiecărui stat membru în parte, găsirea unor răspunsuri 
adecvate pentru a putea face față noului mediu de compe- 
titie, prin crearea unor forțe cu noi capabilități şi noi atri- 
bute competitive, capabile să desfăşoare operaţii după 
principii şi norme modificate. 

În opinia noastră, una dintre cele mai revoluţionare 
direcții novatoare ale transformării Alianţei este implica- 
rea a unor noi surse şi instrumente de putere (politice, 
diplomatice, economice, juridice, informaţionale, sociale 
etc.), alături de componenta militară, care, exploatate şi 
utilizate integrat, sporesc avantajul în cadrul competiţiei 
pentru generarea efectelor planificate şi realizarea sco- 
purilor propuse. 

Transformarea Alianţei se axează pe componenta 
umană, indispensabilă gândirii sistemice, pentru a genera 
lideri care pot conduce procesul de schimbare şi care pot 
crea o cultură organizațională durabilă şi deschisă la 


schimbări, destinată să asigure inovarea, cunoaşterea, asu- 
marea de riscuri şi responsabilități, prin adoptarea unei 
viziuni de lungă durată asupra dezvoltării, alegerea 
flexibilă a priorităților, promovarea convergenței, comple- 
mentarității politicilor, programelor şi atitudinilor. Toate 
aceste condiționalități implică nevoia asigurării de resurse 
suficiente şi în baza unei priorităţi bine gândite. Statele 
membre ale căror cheltuieli pentru apărare sunt în scădere 
sunt încurajate să îşi stabilească drept obiectiv creşterea în 
termeni reali a cheltuielilor pentru apărare. 

Sintetizând concepția privind transformarea Alianței 
se poate spune că acesta este un proces ce trebuie privit 
dintr-o triplă perspectivă: ca modalitate de adaptare, ca 
proces de reformă a domeniului apărării, ca efect al 
revoluţiei în afacerile militare. 

Prima perspectivă presupune remodelarea forțelor ar- 
mate pentru a putea răspunde noilor caracteristici ale me- 
diului de securitate. A doua implică modernizarea infra- 
structurii militare, îmbunătățirea metodelor şi practicilor 
de management al resurselor pentru apărare, îmbunătăţirea 
eficienței sistemului de planificare, programare, bugetare 
şi evaluare, reducerea mărimii forțelor şi trecerea de la 
planificarea bazată pe amenințări la cea bazată pe capa- 
bilităţi. Cea de-a treia perspectivă solicită adaptarea şi 
implementarea tehnologiilor specifice revoluției în dome- 
niul tehnicii militare, restructurarea forțelor armate şi 
crearea unor unităţi reduse ca efective, dar cu grad ridicat 
de independență şi mare putere de lovire, flexibilitatea 
ierarhiei de comandă, interoperabilitatea diferitelor cate- 
gorii de forțe. 


! Cf. Ionel Nicu Sava (coord.), Armata şi societatea, Editura INFO- 
TEAM, Bucureşti, 1998, p.30. 

? Cf. Emil Cheţe, Aurelian Raţiu, loan Ciupei, Transformarea 
militară, Editura Centrul Tehnic Editorial al Armatei, Bucureşti, 
2009, p.181. 

$ MC 324/1, Aljied Command Transformation, 2004, p.6. 

+ Cf. Strategia de transformare a Armatei României, Bucureşti, 
2007, pp. 9-10. 


2. Transformarea instituției militare 


În acord cu coordonatele pe care evoluează 
transformarea militară a NATO, transformarea Armatei 
României presupune corelarea conceptelor organizațiilor 
şi evoluției tehnologiei, în scopul asigurării bazei de 
capabilități necesare îndeplinirii obiectivelor propuse”. 
Imperativul evoluției democratice şi profesionale a struc- 
turilor din acest domeniu al vieții sociale a României a ge- 
nerat transformarea profundă a acestora, o mai bună coor- 
donare națională şi integrarea lor funcțională în sistemele 
de securitate din care face parte statul român. Având în ve- 
dere complexitatea deosebită a acestor obiective, acțiunile 
au fost şi sunt în continuare focalizate asupra transformării 
în următoarele domeniile: politică externă, apărare, 
activitatea de informaţii, contrainformaţii şi securitate. 

În spiritul unei abordări integrate, transformarea 
apărării vizează şi gestionarea aspectelor politico-militare 


ce decurg din implementarea la nivel naţional a respon- 
sabilităților asumate prin semnarea şi ratificarea diferitelor 
tratate, acorduri şi convenții internaționale privind comba- 
terea armelor de distrugere în masă şi participarea la 
regimurile internaționale de control în acest domeniu. 

Transformarea apărării statului român în această eta- 
pă istorică implică şi aşezarea acestui domeniu în alte 
raporturi cu ceea ce este cunoscut sub denumirea de diplo- 
mația apărării, care a devenit un vector esenţial în pro- 
tecția politicii de apărare. Diplomaţia apărării joacă un rol 
complementar faţă de angajamentele de politică externă, 
contribuind la creşterea încrederii şi securității pe conti- 
nent, asigurarea unui sistem eficient de parteneriate şi 
susținerea în plan militar a intereselor statului român. 

De asemenea, transformarea apărării necesită o nouă 
abordare pe multiple planuri a relaţiilor dintre structurile 

administrației centrale şi locale şi cele din domeniul apă- 
rării, concretizate în acordarea de sprijin logistic şi militar 
în situații speciale. Avem în vedere aici dezvoltarea rela- 
ților cu organele de specialitate din administrația publică, 
protecția civilă şi socială, învăţământ, cercetare, sănătate, 
finanțe publice, economie, comunicaţii, transport, lucrări 
publice, mediu şi cu organizaţiile nonguvernamentale, ori- 
entarea, informarea şi acordarea sprijinului reciproc între 
structurile militare şi civile privind folosirea resurselor 
pentru apărare puse la dispoziție de ambele părți. Din 
aceeaşi perspectivă trebuie privită implicarea structurilor 
Armatei României în sprijinirea autorităților publice pen- 
tru distribuirea ajutoarelor umanitare şi desfăşurarea altor 
acțiuni în folosul populaţiei civile (transport, hrănire, 
cazare, asistență medicală etc.), precum şi pentru protecția 
specială a obiectivelor culturale, gestionarea urgenţelor ci- 
vile într-un cadru integrat, unul dintre domeniile prioritare 
de cooperare cu structurile NATO şi cu instituțiile 
responsabile din statele membre ale Alianţei. 

În domeniul apărării, statul român şi-a constituit un 
sistem care cuprinde: conducerea, forțele, resursele şi 
infrastructura teritorială. Forţele destinate apărării fiind 
compuse din forțele armate şi forțele de protecţie. Forţele 
armate cuprind: armata, structuri din subordinea 
Ministerului Administrației şi Internelor, cele ale servi- 
ciilor de informaţii ale statului şi alte formațiuni de apă- 
rare armată organizate potrivit legii; forțele de protecție 
cuprind: unitățile şi formațiunile de protecție civilă, forma- 
țiunile sanitar-voluntare ale Crucii Roşii şi alte formațiuni 
ce se vor stabili prin lege. Armata este componenta de 
bază a acestui sistem, având rolul de a asigura pe timp de 
pace şi la război integrarea într-o concepţie unitară a acti- 
vităților tuturor forțelor participante la acțiunile de apărare 
a țării realizate prin efort propriu şi în context aliat, în baza 
prevederilor Articolului 5 al Tratatului de la Washington. 

Statutul României de membru NATO şi al Uniunii 
Europene a impus trecerea de la strategia apărării teritor- 
iale în condiţii de izolare la concepte specifice apărării 
colective şi contracararea riscurilor asimetrice în perspec- 
tiva globală a angajamentelor militare. De asemenea, a im- 
pus şi transformarea Armatei României în aşa fel încât 
aceasta să fie în măsură să parcurgă etapele planificate, 
concomitent cu îndeplinirea misiunilor încredințate. Este 
un proces complex, în cadrul căruia se urmăreşte asigu- 
rarea capabilităților multidimensionale necesare participă- 
rii la misiunile Alianţei, inclusiv la apărarea colectivă, şi 
exercitarea unui rol important în dezvoltările conceptuale 
specifice noului context. 

Prin transformare se urmăreşte crearea unei armate 
moderne, complet profesionalizată, dimensionată şi înzes- 
trată corespunzător, cu forțe expediționare mobile, rapid 
dislocabile, multifuncţionale, flexibile şi eficiente, capa- 
bile să asigure credibilitatea apărării teritoriului național, 
îndeplinirea angajamentelor asumate în cadrul apărării co- 
lective şi participarea la misiuni internaţionale în con- 
formitate cu prioritățile şi cerințele politicii a României 
externe, precum şi îmbunătățirea capacității de operare 
întrunită şi în cadrul multinațional, sporirea eficacității 


procesului de generare a forţelor şi a eficienţei utilizării 
resurselor alocate pentru apărare”. 

Transformarea instituției militare a României trebuie 
să ia în calcul noile orientări strategice ale procesului de 
planificare a apărării prin care trece Alianţa şi trebuie să se 
desfăşoare în complementaritate cu acesta, răspunzând ast- 
fel şi cerinţelor de creare a unor capabilități militare care 
să permită desfăşurarea operațiilor în zona de responsa- 
bilitate a Alianţei şi în afara acesteia, îndeplinirea întregii 
game de misiuni posibile şi stabilirea unui nou tip de 
relații în interiorul sistemului național de apărare, cu aliații 
şi partenerii. 

Din perspectiva scopului urmărit transformarea insti- 
tuției militare vizează trei mari direcţii: relația din inte- 
riorul sistemului militar, relațiile interdepartamentale şi 
internaţionale şi transformarea în modul de a lupta. 

Transformarea relațiilor din interiorul sistemului mi- 
litar trebuie să se preocupe de identificarea şi adoptarea, 
într-un mod cât mai comprimat şi mai convenabil posibil, 
a ciclurilor de planificare şi desfăşurare a activităților, 
având în vedere rapiditatea transformărilor ce au loc în 
acest domeniu. Acestea includ următoarele: dezvoltarea 
unui spirit anteprenorial (responsabilitate, spontaneitate, 
adaptabilitate, clarviziune, iniţiativă, spirit managerial şi 
leadership, care permit identificarea şi implementarea de 
strategii, doctrine şi concepte operaţionale adecvate în ve- 
derea realizării şi menținerii unui avantaj în contextul 
competiției militare), o abordare bazată pe capabilități, 
adaptarea procesului de planificare şi alocare a resurselor, 
accelerarea programelor de achiziții pentru realizarea 
spiralei dezvoltării, managementul pe bază de rezultate şi 
îmbunătăţirea agendei printr-un suport analitic. 

Transformarea relațiilor interdepartamentale şi inter- 
naționale ale Armatei României a devenit o necesitate ce 
derivă din nevoia de a putea răspunde noilor provocări din 
mediul de securitate (terorismul internaţional, proliferarea 
armelor de distrugere în masă, dezastrele naturale) şi 
presupune creşterea eficienței modului de interacțiune cu 
alte departamente ale statului cu responsabilităţi în dome- 
niul apărării, cu aliații şi cu partenerii strategici. Intensifi- 
carea cooperării interdepartamentale şi îmbunătăţirea 
coordonării la toate nivelurile sistemului militar îi creează 
acestuia posibilitatea să dea un răspuns mai rapid şi efi- 
cace bazat pe desfăşurarea unor operaţii coerente, inde- 
pendente sau în context multinațional. Acest deziderat este 
menit să asigure posibilitatea utilizării concertate a capa- 
bilităților militare transformate cu capabilitățile inter- 
departamentale şi internaționale. 

Transformarea în modul de a lupta presupune, printre 
altele, dezvoltarea inovatoare a conceptelor operaţionale, 
evaluarea experimentală a noilor concepte în conformitate 
cu rigoarea condițiilor diverselor facilități de instruire şi 
simulare, cunoaşterea şi aplicarea lecţiilor învățate din 
operaţiile din Afganistan, Irak, a celor din Balcanii de 
Vest şi a diverselor aspecte privitoare la războiul global 
împotriva terorismului 

Revoluţia în afacerile militare, prin aducerea în prim 
plan a informaţiei şi tehnologiei informaţiei, face posibilă 
apariția unor noi capabilități militare; în plus a adâncit 

asimetria în acest domeniu şi a generat apariția provocă- 
rilor asimetrice de securitate, aşa încât transformarea 
devine obligatorie pentru a realiza şi păstra pe termen lung 
superioritatea într-un război convențional. Lipsa unui con- 
curent militar aproximativ egal pentru NATO creează 
oportunitatea de a investi în transformare, la un nivel 
acceptabil al riscului, făcând transformarea mai puţin cos- 
tisitoare pe termen lung, decât încercarea de a acționa 
reactiv la amenințările asimetrice sau de a păstra superio- 
ritatea prin modernizarea curentă a capabilităților. 

Ca cerinţă de natură tehnologică, transformarea insti- 
tuţiei militare a României se aliniază nu doar orientărilor 
existente în cadrul Alianţei, ci şi celor manifestate în lu- 
mea contemporană, în care avansul tehnologic, globalizar- 
ea militară şi dezvoltarea ştiinţifică au creat câteva ten- 
dinţe semnificative în ceea ce priveşte evoluţia strategiei 
militare şi a planificării apărării. Accesul relativ uşor şi cu 
un preț scăzut la înalta tehnologie potenţează crearea de 
noi forme de confruntare în medii precum spaţiul cosmic, 
cyberspaţiul, mediul informaţional; apărarea împotriva 
unor astfel de atacuri trebuind să fie definită, actualizată 
continuu şi exercitată corespunzător. 

Privită ca o cerinţă şi o necesitate de a gestiona efici- 
ent situațiile generate de factorii de risc, transformarea 
militară operează pentru apărarea împotriva amenințărilor 
clasice specifice noului mediu de confruntare, în care unii 
actori internaționali, state sau nonstate amenință interesele 
vitale ale membrilor Alianţei dezvoltând capabilități asi- 
metrice pentru a compensa superioritatea militară a 
NATO. Asemenea factori sunt: conflictele regionale, 
criminalitatea transnațională organizată, fenomenele grave 
de natură geofizică, meteoclimaterică ori asociate, proli- 
ferarea armelor chimice, biologice, radiologice şi nucleare 
(CBRN), ajungerea pe mâna rețelelor teroriste sau a 
națiunilor ostile a materialului utilizabil pentru confec- 
ționarea unor asemenea arme. 


Cuprinzând întregul organism al Armatei României, 
procesul de transformare se regăseşte în toate domeniile 
acestuia: managementul resurselor pentru apărare, infor- 
maţii pentru apărare, planificarea operaţiilor, comanda şi 
controlul, pregătirea forțelor, sprijinul logistic, cercetarea 
ştiinţifică, proprietatea imobiliară şi infrastructură, comu- 
nicare şi relații publice’. 

Acesta este un proces dinamic, complex şi perma- 
nent, ale cărui obiective trebuie îndeplinite prin implicarea 
tuturor factorilor decizionali la nivel strategic, operativ şi 
tactic, corelat şi sincronizat cu procesul de transformare 
din celelalte domenii ale apărării naționale, astfel încât 
interdependenţa să-i asigure coerență. 

Sintetizând toate aceste cerințe, Strategia Militară a 
României creează o matrice a idealului structural şi orga- 
nizațional al Armatei României, potrivit căruia măsurile de 
reorganizare asigură organizarea modulară şi flexibilă, 
forțe profesionalizate şi înzestrate cu mijloace performante 
şi inteligente, informaţii veridice şi oportune, manevră 
decisivă şi mobilitate crescută, întrebuinţarea întrunită a 
structurilor categoriilor de forțe conjugarea efectelor acţi- 
unilor lor, acţiuni de luptă în medii ostile, în orice condiţii 
de timp sau anotimp”. De asemenea, structurile Armatei 
României trebuie să beneficieze de protecție multidi- 
mensională, capacitate ridicată de autosusținere a forțelor, 
capabilități facilitate de rețea, capabilități de management 
informațional, capabilități specifice desfăşurării operațiilor 
speciale, capabilități specifice apărării cibernetice, pro- 
grame eficiente de instruire şi pregătire a forțelor. 


* Ibidem, p.7. 

6 Cf. Legea apărării naţionale a României nr.45 din 2004, art. 6-12. 
7 Cf. Strategia de securitate națională a României, Bucureşti, 2007, 
pp. 49-50. 

ë Cf. Emil Cheţe, Aurelian Raţiu, loan Ciupei, op. cit., p.187. 

? Cf. Doctrina Armatei României, Bucureşti, 2012, art. 0304. 

10 Cf. Strategia militară a României (proiect), Bucureşti, 2011, 
cap.l, pct. 1.3.2. 


3. Transformarea managementului resurselor pentru apărare 


Resursele apărării naţionale se constituie din totali- 
tatea resurselor umane, financiare, materiale şi de altă na- 
tură, pe care statul român le asigură şi le angajează în 
susținerea eforturilor de apărare a țării |. Acestea definesc 
calitativ politica de apărare a României, punând în lumină 
nivelul de ambiţie care a stat la baza obiectivelor politice 
şi imperativele eficienţei ce trebuie avute în vedere în 
implementarea acestor obiective. 

Din perspectiva politicii de apărare, utilizarea cu efi- 
ciență a resurselor necesită îmbunătățirea coordonării între 
puterea legislativă şi cea executivă privind luarea decizi- 
ilor în alocarea acestora, a controlului instituțiilor implica- 
te în managementul lor, precum şi a controlului parlamen- 
tar asupra instituțiilor respective, aplicarea managemen- 
tului resurselor pe bază de programe multianuale şi prio- 
securității şi apărării, creşterea transparenţei folosirii fon- 
durilor publice şi a responsabilități față de contribuabili, 


perfecționarea sistemului de pregătire a populaţiei pentru 
apărare. 

Strategia naţională de apărare a ţării pune în prim- 
plan asigurarea apărării naţionale prin dezvoltarea unei ca- 
pacităţi de apărare optime pentru a asigura un răspuns efi- 
cient la provocările mediului actual de securitate, care să 
confere siguranță şi încredere cetăţenilor României. Apă- 
rarea ţării, potrivit Strategiei, trebuie afirmată şi promo- 
vată prin dialog politic, cooperare şi parteneriat în acord 
cu politicile specifice ale NATO şi Uniunii Europene. 
Susținerea şi materializarea obiectivelor Strategiei solicită 
angajarea responsabilă din partea cetăţenilor, organizații- 
lor şi organismelor guvernamentale şi nonguvernamentale, 
agenților economici din sectorul public şi din sectorul 
privat, a societății româneşti în ansamblul ei. 

Managementul resurselor umane vizează crearea unor 
mecanisme eficiente de selecționare, formare, perfecțio- 
nare şi promovare a personalului, astfel încât să se asigure 
necesarul de profesionişti în domeniul apărării. Obiecti- 

vele principale ale managementului resurselor umane sunt: 
proiectarea şi implementarea unui management modern şi 
performant al carierei individuale a personalului civil şi 
militar, armonizarea sistemului de formare şi perfecţionare 
a personalului din domeniul apărării cu reforma sistemului 
educaţional național, în concordanță cu dezvoltările 
Uniunii Europene în acest domeniu, asigurarea recon- 
versiei profesionale a personalului disponibilizat!?. 
Resursele materiale asigură susținerea dezvoltării du- 
rabile a economiei şi realizarea obiectivelor strategice de 
apărare şi implică dezvoltarea unei reţele de infrastructuri 
critice specializate şi eficiente, comparabile cu infrastruc- 
turile europene, care să ofere facilități şi capabilități spo- 
rite. lerarhizarea şi etapizarea proiectelor de infrastructură 
au la bază cerințele impuse de obiectivele prioritare în do- 
necesar realizării lor. Modernizarea infrastructurii necesită 
eforturi susținute pentru menținerea în parametrii de fun- 
cționare şi valorificare a capacităților existente, prin reabi- 
litarea şi modernizarea infrastructurii civile şi militare, re- 
abilitarea, modernizarea şi dezvoltarea infrastructurilor de 
transport, în special aerian şi maritim, realizarea unei in- 
frastructuri de comunicaţii moderne, viabile şi sigure, ca- 
pabilă a fi integrată în sistemul european de comunicații, 
dezvoltarea sistemului de transport al resurselor energe- 
tice, promovarea tehnologiilor de transport ecologic, pre- 
gătirea, modernizarea şi dezvoltarea facilităților de infra- 
structură oferite NATO pentru sprijinul națiunii-gazdă, 
promovarea unor proiecte de infrastructură care să fie fi- 
nanțate din fondurile comune ale NATO. Realizarea pro- 
iectelor de infrastructură presupune identificarea şi aloca- 
rea resurselor necesare din surse naţionale şi internaţio- 
nale, prin dezvoltarea de proiecte şi programe cu partici- 
parea instituțiilor cu responsabilități în domeniul apărării. 


Resursele financiare destinate realizării obiectivelor 
strategice se alocă de la bugetul de stat pe baza progra- 
melor şi proiectelor concrete, ceea ce determină atribuirea 
unui rol mai activ bugetului de stat în reformele din do- 
meniul apărării. Alocarea resurselor se face pentru asigur- 
area unui nivel care să permită îndeplinirea misiunilor şi 
angajamentelor asumate în acest domeniu, urmărind con- 
solidarea proiectelor de buget ale ordonatorilor principali 
de credite pe bază de programe, asigurând o perspectivă de 
ansamblu asupra stabilității şi predictibilității strategiilor 
sectoriale ale acestora şi orientând întreaga gestiune 
financiară spre obiective performante şi rezultate. 

Managementul resurselor se realizează integrat, prin 
utilizarea corelată a politicilor, resurselor umane, materiale 
şi financiare pentru apărare şi are în vedere realizarea 
tuturor capabilităților în domeniul apărării, inclusiv pentru 
îndeplinirea responsabilităţilor asumate în cadrul NATO şi 
al Uniunii Europene sau al coalițiilor internaționale. Prin 
planificare multianuală se realizează integrarea într-un 
sistem unitar a obiectivelor pe termen scurt, mediu şi lung 
la nivelul tuturor elementelor componente ale instituțiilor 
într-un mod realist a resurselor necesare susţinerii aces- 
tora, potrivit priorităților. De asemenea, planificarea multi- 
anuală permite identificarea constrângerilor, limitărilor şi 
restricțiilor de orice fel care pot afecta îndeplinirea obiec- 
tivelor asumate şi luarea în timp oportun a măsurilor de 
diminuare a eventualelor efecte negative care pot afecta 
satisfacerea cerințelor privind înzestrarea forţelor care 
participă la misiuni internaționale. 


1! Cf. Legea apărării naţionale nr. 45 din 2004, art.14. 
12 Cf. Strategia naţională de apărare a ţării, Bucureşti, 2008, pct. 
4.1. 


PROPUNERI: 


Înțelegerea aspectelor legate de transformarea apărării României ca pe o 
necesitate determinată de calitatea de membru a Alianței Nord-Atlantice. 

Promovarea diplomației apărării drept vector esențial în protecția politicii de 
apărare. 

